04/08/2014 | Administración LocalMunicipal
Betanzos
Bases concurso lanchas engalanadas Caneiros 2014

A Xunta de Goberno Local do Concello de Betanzos, en sesión de 10 de abril de 2014, aprobou as bases do concurso denominado “lanchas engalanadas Caneiros 2014”, procedéndose a súa publicación aos efectos oportunos. O CONCELLO DE BETANZOS organiza o CONCURSO LANCHAS ENGALANADAS CANEIROS 2014 no que se premiará ás 3 mellores fotografías de lanchas engalanadas que participen nas Xiras dos Caneiros que se celebrarán o 18 e o 25 de agosto de 2014. Contará ademais coa colaboración no que se refire á mecánica e desenvolvemento do concurso da entidade betanceira ACEBE CCA (Asociación de Empresarios e Comerciantes de Betanzos Centro Comercial Aberto). Premiarase ás 3 lanchas mellor decoradas que participen nas Xiras dos Caneiros que se celebrarán o 18 e o 25 de agosto de 2014. Os propietarios das lanchas participantes no concurso deberán enviar as fotos das lanchas a ACEBE a través do correo electrónico periódico@comerciodebetanzos. com ou entregalas presencialmente nas oficinas da Asociación (Praza Mestre Xosé Dapena 1 Baixo) en horario de 10.00 h a 14.00 h de luns a venres. Para o correcto rexistro das fotografías, éstas deberán ir acompañadas do nome completo e teléfono de contacto dos participantes no concurso. A data límite para recibir as fotografías será a do o 29 de agosto de 2014. O Concello de Betanzos designará un xurado que será o encargado de seleccionar aos gañadores. A decisión deste xurado será inapelable. Entre todas as fotografías recibidas (data límite 29 agosto) o xurado votará con 3, 2 e 1 punto as fotografías das lanchas que considere mellor decoradas. Para elo teráse en conta na súa valoración a representación na embarcación de motivos relacionados coa tradición das xiras aos Caneiros, coas festas patronais ou de representación de símbolos da cultura galega en xeral e betanceira en particular. Gañarán as tres que obteñan máis puntuación. En caso de empate corresponde ó presidente do xurado do concurso dictar o veredicto final. O xurado poderá descalificar calquera fotografía se ten indicios razonables de manipulación. Se o xurado así o estimase algún dos premios podería quedar deserto. O Concello de Betanzos entregará tres premios. O primeiro estará dotado con 500 €, o segundo con 300 € e o terceiro con 200 €. De conformidade coa normativa do Imposto sobre a Renda das Persoas Físicas, os premios concedidos pola participación en xogos, concursos, rifas, ou combinacións aleatorias vinculadas á venda ou promoción de bens ou servizos están suxeitos a retención ou ingreso a conta sempre que o valor do premio sexa superior a 300 Euros. En todo caso corresponderá ó CONCELLO DE BETANZOS a realización do ingreso a conta ou a práctica da retención procedente, e ao gañador a declaración correspondente no seu IRPF. O CONCELLO DE BETANZOS enviará ao gañador un certificado do ingreso a conta realizado para que poida cumprir coas súas obrigas fiscais. O envío realizarase nas datas próximas á declaración fiscal de Imposto da Renda das Persoas Físicas do exercicio que corresponda. As convocatoria deste concurso e as súas bases publicaranse no Boletín Oficial da Provincia da Coruña, así como nas páxinas web da asociación (www.comerciodebetanzos.com) e do Concello de Betanzos (www.betanzos.net). O resultado do concurso publicarase no xornal “Betanzos e a súa comarca” e através das páxinas web da asociación (www.comerciodebetanzos.com) e do Concello de Betanzos (www.betanzos.net). As fotografías deben ser orixinais e non premiadas noutros concursos. Os participantes responsabilízanse da autoría e orixinalidade das fotografías así como de non lesionar bens ou dereitos, incluídos os dereitos de imaxe de terceiros. As persoas concursantes deben ser as únicas titulares dos dereitos de autor das fotografías presentadas a concurso. Ademais é imprescindible que se asegure de que terceiras persoas non poidan reclamar ningún dereito respecto a elas. No caso de aparecer menores de idade nas fotografías, xunto cos orixinais deberase aportar un certificado de cesión de dereitos de imaxe dos pais ou titores legais. As fotografías deberán ter un tamaño e resolución óptimos para a súa impresión en papel (mínimo 300 pp). Os premios entregaranse únicamente ós propietarios das lanchas participantes no concurso. Os premios só poderán ser entregados a persoas maiores de idade. No caso de que o premiado sexa un menor de idade realizarase a entrega ós seus pais ou tutores legais que deberán acreditar a súa condición. Os gañadores de cada un dos premios autorizan a ACEBE CCA e ó CONCELLO DE BETANZOS a utilizar o seu nome e imaxe para calquera reportaxe gráfica relacionada co concurso. As bases do concurso estarán dispoñibles a partir do 1 de agosto na páxina web www.comerciodebetanzos.com e www.betanzos.net A participación neste concurso implica a total aceptación destas bases. A efectos de dar cumprimento a L. O.15/1999, de 13 de decembro, de Protección de datos de carácter persoal, O Concello de Betanzos informa de que os datos proporcionados voluntariamente polos participantes da promoción serán utilizados única exclusivamente coa finalidade de realizar o concurso. Betanzos, 24 de xullo de 2014-07-28 O ALCALDE-PRESIDENTE, Asdo.: José Ramón García Vázquez